b"\n_START_ARTICLE_\nJoan Pereyra i Morante\n_START_SECTION_\nBiografia\n_START_PARAGRAPH_\nFill d'un militar, el 1864 va ingressar al Regiment d'Infanteria de Mallorca, del que arrib\xc3\xa0 a ser alferes el 1868 i tinent el 1869 per m\xc3\xa8rits de guerra a la batalla del Pont d'Alcolea sota el comandament del marqu\xc3\xa8s de Novaliches. En 1872 fou destinat a la Capitania General de Granada i el juliol de 1873 fou ascendit a tinent per antiguitat. El 1874 fou enviat a Melilla i particip\xc3\xa0 tamb\xc3\xa9 a la tercera guerra carlina, en la que fou ascendit a capit\xc3\xa0 (1874) despr\xc3\xa9s de les accions de Galdames i Laguardia i va obtenir la Creu del M\xc3\xa8rit Militar amb distintiu vermell despr\xc3\xa9s de l'acci\xc3\xb3 de Monte Muru. Fou ascendit a comandant en 1875 despr\xc3\xa9s de les accions a Lorca, Irun i Trevi\xc3\xb1o, i a tinent coronel despr\xc3\xa9s del setge de Bilbao. Un cop acabada la guerra en 1876 fou destinat a Requena i el 1882 a la Segona Divisi\xc3\xb3 de l'Ex\xc3\xa8rcit de Val\xc3\xa8ncia. En 1885 fou destinat a M\xc3\xbarcia i el 1891 a Tetuan._NEWLINE_El gener de 1893 fou ascendit a coronel i destinat a Tremp, Jerez de la Frontera, Alacant i Mallorca. Durant la guerra hispano-estatunidenca fou nomenat comandant militar de Lanzarote. El setembre de 1906 fou ascendit a general de brigada i durant un temps fou interinament Comandant Militar de Cartagena i Governador Militar de Val\xc3\xa8ncia. _NEWLINE_Fou elegit diputat per Eivissa a les eleccions generals espanyoles de 1910, per\xc3\xb2 no va ocupar l'esc\xc3\xb3 fins a 1912, ja que va marxar a Melilla en 1911 per lluitar en la guerra del Marroc, participant en la presa de  Monte Arruit el 1912. El 1913 fou ascendit a general de divisi\xc3\xb3 i tamb\xc3\xa9 fou secretari de la Reial Societat Valenciana d'Agricultura i Esports."